<classify> MWANDISHI WETU-DODOMA MTAKWIMU Mkuu wa Serikali, Dk. Albina Chuwa, amesema matumizi yateknolojia za kisasa yataleta ufanisi mkubwa katika sensa ya watu na makazi ya mwaka2022, hivyo kuipatia nchi takwimu za uhakika zaidi na kwa wakati kuliko sensazilizopita. Hayo aliyasema jana alipotembelea wilayani Kondoa kukagua maendeleona ubora wa kazi katika hatua ya awali ya utengaji wa maeneo Mtaa wa Mnarani,ikiwa ni sehemu ya matayarisho ya sensa ya mwaka 2022. Lengo letu ni kufanya sensa ya watu na makazi ya mwaka 2022 kwa ufanisimkubwa na nimekuja hapa kukagua na kutathmini ubora wa kazi ya kutenga maeneokatika wilaya yenu, alisema Dk. Chuwa. Wakati wa ukaguzi huo, Dk. Chuwa alionyeshwa namna maeneo hayo yanavyopimwana kuwekewa mipaka pamoja na namna taarifa zinavyohifadhiwa katika kishikwambitablet ambazo zitatumika wakati wa kuhesabu watu tofauti na sensa zilizopitaambazo wadadisi walikuwa wakitumia ramani zilizochorwa kwenye karatasi. Katika sensa ya mwaka 2012 kiwango cha watu waliosahaulika kuhesabiwakilikuwa asilimia tano, ambacho hata hivyo ni cha chini ikilinganishwa na nchinyingine barani Afrika. Tunataka kile kiwango cha asilimia tano cha waliosahauliwakuhesabiwa mwaka 2012 kiondoke katika sensa ijayo ili tupate takwimu halisi nakuongeza ufanisi katika upangaji wa mipango yetu ya maendeleo, alisema Dk.Chuwa. Mkuu wa Kitengo cha Mifumo ya Taarifa za Kijiografia katika Ofisi yaTaifa ya Takwimu NBS, Benedict Mugambi, alisema kwa kutumia kishikwambi, mdadisiatafanya kazi yake ya kuhesabu watu katika eneo lake tu na hataweza kuingiaeneo la mwenzake. Mdadisi akitoka nje ya eneo lake, kishikwambwi kitamuonyesha alamakuwa anaingia eneo silo, lakini zaidi dodoso halitaweza kufunguka, hivyohataweza kufanya kazi, alieleza Mugambi. Awali, akitoa taarifa ya kazi, kiongozi wa timu hiyo, Mrasimu RamaniJerve Gasto wa NBS, alieleza kuwa hadi sasa vijiji vyote 84 katika Halmashauriya Kondoa Vijijini tayari vimetengewa maeneo ya kuhesabia watu na taarifa zotemuhimu zimeshachukuliwa na kuweka katika ramani. Kazi ya kutenga maeneo ya kuhesabia watu wilayani Kondoa ilianzaSeptemba 16, mwaka huuna kushirikisha warasimu ramani kutoka NBS, Ofisi yaMtakwimu Mkuu wa Serikali Zanzibar OCGS na wataalamu wa mipango miji kutokaOfisi ya Rais Tamisemi.  <topic>: kitaifa 